Edon o kempenn ar chaead berr siprez a ziwall hol leurenn diouzh an avel. Un tamm hejañ ha  rimiañ do bleñchoù da gas an delioù marv kuit ha do aveliñ.  A greiz-holl e glevan mouezh ur vaouez o veuliñ frond an « thuya ». Damsellout a ran. Emañ ur paotr o tremen hebiou gant ar charrhent en ul lenn e gazetenn. Hag emañ e wreg o vont de heul.  «Met neo ket thuya an hini eo, Itron » emezon-me  Treiñ a ra war ma zu, souezhet an tamm anezhi : «Ha petra eo neuze ?»  « Siprez » emezon. Gwelet a ran ar paotr o vouschoarzin tra ma respont e wreg :  « Kemend-all eo !»  Sioulaat a ran ar jeu : « Konifer eo an daou evel-just »  Hag hi kontant hag o-daou gant o hent.  Ur pennadig goude, ez eus kerse ganin bezañ trochet he flijadur dezhi. Met e Breizh ne vefen morse e soñj da blantañ thuya.  Furchal a ran em notennoù-lenn Xavier Grall. Trugarez komputer-chakod ker (benniget e vefe lâret e 101 :-)) :  « testamant an derv, urzh ar siprez» (le testament du chêne, lordre du cyprès)  Kevrinus e chom ar gerioù-se evidon. Met ma prederian warno ur  wech an amzer ... :-)